Mykolas Glika

Mykolas Glika (, Michael Glykas) – XII a. Bizantijos istorikas, teologas, poetas.

Biografija 
Manoma, kilęs iš Korfu. Gyveno Konstantinopolyje (dab. Stambulas). Dėl politinių pažiūrų ar dėl religinių erezijų 1159 m. imperatoriaus Manuilo I įsakymu apakintas.

Svarbiausias veikalas „Pasaulio kronika“ (Biblos chroniki, pirmą kartą išleistas lotynų kalba Bazelyje 1572 m.), kuriame aprašomi įvykiai nuo pasaulio sukūrimo iki imperatoriaus Aleksijaus I Komnino mirties 1118 m. Traktatas 4 dalių, parašytas laisvu stiliumi, daug teologinių ir mokslinių svarstymų. Be to, sukūrė poemų, teologinių traktatų, moksliniu požiūriu vertingus Šventojo Rašto komentarus.

Šaltiniai 

Bizantijos istorikai
Bizantijos rašytojai